चेहरों पर मुस्कुराहट ला देती है ज़ाग़ की शायरी
सरजमींनेटोंक के बा कमाल शायर में सईदुद्दीन खां ज़ाग़ टोंकी का नाम भी काफी मशहूर रहा है। अपनी शायरी के जरिए उन्होंने देश के कई हिस्सों में लोगों को लोटपोट कर दाद पाई। वहीं उनकी हास्य व्यंग्य से ओतप्रोत शायरी लोगों के ज़हन में आज भी जिंदा है।
जाग का अर्थ हिंदी में कागला होता है। सईदुद्दीन खां ने शायरी में अपना तखल्लुस जाग रखा तथा उसको अपनी शायरी के जरिए बखूबी प्रतिपादित भी किया।
मेरातो शेख साहब मज़हब है गंगा-जमनी,
थोड़ा सा हूं मुसलमां-थोड़ा सा आर्या हूं।
इंगलिश में हूं क्रो, उर्दू में हूं मैं कव्वा,
हूं ज़ाग़ फारसी में, हिंदी में कागला हूं।
मिजाहनिगार सईदुद्दीन खां ज़ाग़ टोंकी 1902 में टोंक में पैदा हुए। वो रियासत के फौजी महकमे में मुलाजिम रहे। 1930 से ही उन्होंने शायरी शुरू कर दी थी। उन्होंने दिल्ली, अहमदाबाद, लखनऊ, मेरठ सहित कई जगह ऑल इंडिया मुशायरों में भी शिरकत की।
ख्वाबक्यो दिखते हैं हर रात विजारत के मुझे,
रह जाऊं मैं कहीं दाखिले जिंदा होकर।
ज़ाग़ बेचारा तो फिर ज़ाग़ है, ये कैसे बने,
आदमी ही बना, आदमी, इंसां होकर।
जागटोंकी ने फिराक़ गोरखपुरी, जोश मलयाबादी, जिगर मुरादाबादी जैसे शायरों के साथ भी अपनी गुदगुदाने वाली शायरी पेश कर दाद पाई। मिर्जा नसीम बैग सहित कई अदब नवाजों का कहना है कि ज़ाग़ टोंकी अपने दौर के राजस्थान के मोतबर मिज़ाह निगार शाइरों में शुमार किए जाते थे।
यूंशेख जी रिंदों पे उछलते क्यों हो,
बे फायदा आपे से निकलते क्यों हो।
एक हाल पे कायम रहो सांडे की मिसाल,
गिरगट की तरह रंग बदलते क्यों हो।
इसदुनिया फानी से ज़ाग़ टोंकी 16 मई 1965 को रुखसत हो गए। लेकिन आज भी उनकी शायरी मुस्कुराहट ला देती है।
तरन्नुमपर जो जाए किसी दिन बांसूरी अपनी,
बजाना भूल जाएं फिर सुखनवर ढोलकी अपनी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva